Guida de Usator de Linux Mint/Boot-plurime-GRUB

Boot-plurime 

 Sempre installa primo Windows 
Windows non revela altere systemas operative jam presente e non monstra un menu de boot. Quando tu lo installa, illo supplanta tu sequentia de boot e tu computator facera postea le boot directemente in Windows.

Linux Mint (e le major parte del distributiones de Linux) discoperi le altere systemas operative jam presente sur le dispositivo e produce un menu per le qual tu pote seliger per qual systema facer le boot.

Pro iste ration, si tu desira un dual-boot o boot-plurime con Windows, illo es plus facile e recommendate que tu installa primo Windows, ante que tu installa Linux Mint.

 Defini le sequentia de boot 
Si Windows supplanta tu sequentia de boot:

 Lancea Linux Mint in modo extemporanee (per tu clave USB o DVD).
 Aperi un terminal.
 Pro listar tu partitiones, scribe le sequente commando:lsblk -f e preme Enter

alt=Lista de partitiones del disco dur|center|thumb|440x440px|Lista de partitiones del disco durTrova le partition ubi es installate Linux Mint. Sur le major parte de systemas isto serea le sol partition ext4.

In le instantanee de schermo precedente:

 sdb es le clave USB (recognoscibile per su typo iso9660 que corresponde a un imagine ISO).
 sda es le disco dur.
 sda4 es le partition sur le disco dur sda, ubi Linux Mint es installate.

Pro listar le dimensiones de tu partitiones, insere lsblk:

alt=Dimensiones del partitiones |center|thumb|440x440px

Pro listar le etiquettas de tu partitiones, insere blkid:

alt=Etiquettas partitiones |center|thumb|440x440px

Monta le partition de Linux Mint e reinstalla le menu GRUB per le sequente commandos:

* sudo mount /dev/sda4 /mnt

* sudo grub-install --root-directory=/mnt /dev/sda

Note:

In le commandos antecedente, supplanta /dev/sda4 e /dev/sda con le nomines applicabile a tu partition de Linux Mint e a tu disco dur.